
Maatietopalvelu
Kyselyvastaus
Asiakirjan tunnus: KT1431
Päivämäärä: 5.11.2026
Julkisuus: Julkinen 

Myanmar / Avio- tai avoliitto ja lasten huoltajuus
Myanmar / Marriage or live-in relationship, and custody of children

Kysymykset
1. Avioliittokäytännöt Myanmarissa ja etenkin maan buddhalaisen enemmistön parissa. 

1.1. Miten tapaoikeuden/perinteiden mukainen liitto rinnastuu Myanmarissa viralliseen, rekisteröityyn avioliittoon? 

1.2. Kuinka yleistä virallinen avioliitto on suhteessa perinteiseen buddhalaiseen avioliittoon? 

1.3. Voiko perinteiden mukaisessa liitossa oleva saada virallisen avioliittotodistuksen, jonka voi laillistaa? Jos ei, minkälaisen todistuksen siitä voi saada?

2. Miten lapsen huoltajuus määräytyy a) perinteisen/tapaoikeuden mukaisessa liitossa ja b) virallisessa avioliitossa? Entä tapauksissa, joissa vanhemmat eivät vielä syntymän aikaan ole minkäänlaisessa liitossa? Voiko huoltajuudesta saada todistusta?
Questions
1. Marriage practices in Myanmar and especially among the country's Buddhist majority. 

1.1. How does a customary union/traditional marriage compare to an official, registered marriage in Myanmar? 

1.2. How common is an official marriage in relation to a traditional Buddhist marriage? 

1.3. Can a person in a traditional marriage get an official marriage certificate that can be legalized? If not, what kind of certificate can I get for it? 

2. How is the custody of a child determined in the case of (a) a traditional/customary union and (b) a formal marriage? What if the parents are not yet in any kind of union at the time of birth? Can I obtain a certificate of custody?

[bookmark: _Hlk129259295]Avioliittokäytännöt Myanmarissa ja etenkin maan buddhalaisen enemmistön parissa. 
Miten tapaoikeuden/perinteiden mukainen liitto rinnastuu Myanmarissa viralliseen, rekisteröityyn avioliittoon? 
Myanmarissa kullakin uskontokunnalla on omat perhelakinsa tai tapaoikeutensa. Buddhalainen enemmistö noudattaa kirjoittamattomia sääntöjä, jotka ilmenevät perinteisissä käytännöissä ja oikeudellisissa ennakkotapauksissa. Kaikki lailliset avioliitot ovat tasavertaisia, eikä rekisteröinti vaikuta niiden pätevyyteen, lasten asemaan tai muihin seuraamuksiin.[footnoteRef:1] [1:  Marry on Chain 6.5.2023.] 

Häitä järjestetään vaihtelevasti (yli sadalla heimolla on kullakin omat perinteensä), tyypillisesti yhdistämällä intialaisia (hindujen) ja länsimaisia tapoja. Päivän valinnassa voidaan konsultoida astrologeja ja munkeilta pyytää siunausta, juhlapaikka voi olla morsiamen kotona tai erityisessä paviljongissa. Häät voidaan julistaa alkaneiksi puhaltamalla simpukankuoreen. Tapana on punoa kultalankaa kihlaparin käsiin tai morsiamen hiuksiin, pirskottaa vettä, uhrata hengille, syödä, antaa lahjoja, soittaa elävää musiikkia ja tanssia. Nykyaikaisia länsimaisia vaikutteita ovat mahdollinen sormusten ja valojen vaihto sekä valokuvaus tai videointi.[footnoteRef:2] Rekisteröintiin ei sinänsä liity tällaisia tapoja, eikä erityisiä muodollisuuksia, mutta ne on kuulutettava.[footnoteRef:3] [2:  Remitly 2.6.2026; Thawdar Eain / NP News 31.1.2025. Tarkempi kuvaus yhdenlaisesta hääjuhlasta löytyy esimerkiksi Wikipedia-sivulle ”Marriage in Myanmar” koostetuista ja käännetyistä burmankielisistä lähteistä.]  [3:  Marry on Chain 6.5.2023.] 

Kuinka yleistä virallinen avioliitto on suhteessa perinteiseen buddhalaiseen avioliittoon? 
Käytettävissä olevista lähteistä ei löydy arvioita perinteisten avioliittojen määristä. Myanmarissa rekisteröitiin vuonna 2024 kaikkiaan runsaat 27 000 avioliittoa,[footnoteRef:4] mikä oli vain hieman enemmän kuin Suomessa (21.000), vaikka väkiluku on kymmenkertainen. Siitä päätellen Myanmarin tosiasiallisista avioliitoista vain murto-osa rekisteröidään. Usein kihlapari lykkää häitä korkeiden kustannusten vuoksi.[footnoteRef:5] [4:  Xinhua 17.11.2025.]  [5:  Xinhua 17.11.2025.] 

Voiko perinteiden mukaisessa liitossa oleva saada virallisen avioliittotodistuksen, jonka voi laillistaa? Jos ei, minkälaisen todistuksen siitä voi saada?
Buddhalainen avioliitto tunnistetaan yhteisasumisen ja yhteisön käsityksen perusteella, eikä sinänsä edellytä seremoniaa tai rekisteröintiä. Tuomioistuin voi myöntää todistuksen avioliittomuodosta riippumatta, kun ainakin yksi puolisoista on maan kansalainen, mutta sillä ei ole mitään määrättyä muotoa.[footnoteRef:6] [6:  UK / HM Passport Office 7.10.2026; Chen, Erin / CertOf 11.5.2026; Maahanmuuttovirasto / Maatietopalvelu 5.11.2024; CCS Nationwide Ltd 2018; USDOS [päiväämätön]; Lann Pya [päiväämätön].] 

Miten lapsen huoltajuus määräytyy a) perinteisen/tapaoikeuden mukaisessa liitossa ja b) virallisessa avioliitossa? Entä tapauksissa, joissa vanhemmat eivät vielä syntymän aikaan ole minkäänlaisessa liitossa? Voiko huoltajuudesta saada todistusta?
[bookmark: _Hlk244671586]Myanmar Child Law säädettiin 1993 ja asettaa lapsen edun huoltajuuden perustaksi. Tapauskohtaisissa ratkaisuissa otetaan huomioon lasten ikä, tunnesiteet, vanhempien edellytykset sekä muut olosuhteet. Tuomioistuin arvioi kokonaisvaltaisesti lapsen edun ja oikeuden hyvinvointiin, rakastavaan kasvatukseen ja tukiverkostoon. Lain 3 § y-kohta luettelee perustarpeina ruoan, vaatteet, terveydenhoidon, koulutuksen, rakkauden ja lämmön.[footnoteRef:7] Vanhempien aviosäädyllä ja avio- tai avoliiton muodolla ei ole merkitystä huoltajuuden määräytymisessä, sillä tapaoikeuksiinkin perustuvat parisuhteet (ilman minkäänlaista avioliittoa) ovat yhtä virallisia kuin rekisteröidyt. Asumuserossa lapsen huoltajuus jää joko molemmille vanhemmille yhteisesti tai sille vanhemmalle, joka elää yhdessä lapsen kanssa.[footnoteRef:8] Tyypillisesti nuorimmat pojat ja tyttäret jäävät äidille.[footnoteRef:9] Lapsen isällä on elatusvastuu.[footnoteRef:10] Tuomioistuimet antavat huoltajuudesta todistuksia ja notaarit vahvistavat vanhempien keskinäisiä sopimuksia, jotka eivät ole määrämuotoisia. Lakisääteinen väestökirjanote (Household Registration List) on usein paras viitteellinen asiakirja siitä, kenen luona lapsi asuu ja ketkä muodostavat perheen.[footnoteRef:11] [7:  Generis Global Legal Services 23.11.2024; MLIS 23.7.2019.]  [8:  MLIS 23.7.2019, 36 § a.]  [9:  Marry on Chain 6.5.2023.]  [10:  MLIS 23.7.2019, 42 § a.]  [11:  Chen, Erin / CertOf 11.5.2026; UNHCR 2026.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

